
Lakóépületek energiaigényének vizsgálata sugárzó felületfűtések esetében

Egy kétszintes, átlagos családi ház különböző fűtési rendszereinek energetikai összehasonlítását végeztem el. 3 verziót vizsgáltam:
• Padló-, fal- és mennyezetfűtéssel körbe „szigeteltem”, hőszigetelés nincs a külső falon, 5 és 10 cm a padlón és a mennyezeten.
• Ugyanezzel a hőszigeteléssel radiátoros fűtést méreteztem a házba,
• Akkora hőszigetelést terveztem, hogy a hőveszteség azonos legyen a felületfűtéses házéval, a fűtést radiátorokkal oldottam meg.
A fűtési energiafogyasztást, fűtési energiaigényt és a beépített energiát (magába foglalja az adott anyag kitermelésével, formára gyártásával, szállításával, felszerelésével, karbantartásával és megsemmisítésével járó összes energiát) vettem figyelembe az összehasonlítások során, az eredmények a táblázatokból leolvashatóak:

A fűtési energiaigényeket és -energiafogyasztásokat összehasonlítva a ranglétra legfelső lépcsőfokán a harmadik variáció áll, a legalsón pedig a második variáció. A kettő között több, mint 10 000 [kWh] van. Az első és a harmadik verzió között már csak ennek ötöde van, kicsi lemaradással van a dobogó középső fokán a felületfűtéses rendszer.
A hőszigetelés beépített energiája önmagában majdnem harmincszorosa a felületfűtéses polietilén csövekének. Ez óriási differencia, érdemes figyelembe venni építkezés előtt. A harmadik verzió beépített energiája több, mint hét és félszer meghaladja a felületfűtéses rendszer fűtési energiafogyasztását. Tehát legalább 7 éven keresztül annyi energiával van fűtve az a ház, mint amennyi a beépített energiája a harmadik variációhoz tartozó hőszigetelésnek és radiátoroknak.
A hőfoklépcső is izgalmas téma. A második verzió hőfoklépcsője a legmagasabb, 65/50-es. A harmadik variáció már csak 40/32-es hőfoklépcsővel működik, ezt a hőmérsékletet már elő tudja állítani egy hőszivattyú. A felületfűtéses rendszer pedig csak 28/23 °C-kal dolgozik, és a csőosztás csak 30 cm-es! Ilyen fűtési rendszerből -mindamellett, hogy ez adja a legnagyobb komfortot- könnyen lehet zöld házat csinálni, nem csak közel nulla energiaigényűt, hanem akár energiatermelő házat. Hőszivattyúval működne, napkollektorral lenne előállítva a meleg víz, napelem pedig a villamos energiaigényt szolgálná.

Fiitési energiaigény 18 684 [kWh] 24 566 [kWh] 16 922 [kWh]
Fiitési energiafogyasztds 18 974 [kWh] 27 130 [kWh] 16 969 [kWh]

Feliiletf(ités 5215,28 [kWh]
Radiatorok 1404,87 [kWh] 1506,27 [kWh]
Hészigetelés 142 807 [kWh]

Osszesitett 5215 [kWh] 1404 [kWh] 144 313 [kWh]




